Diari Oficial de la Generalitat Valenciana


Sumari del DOGV 6118, del 07-10-2009 (2009/11815)

DECRET 155/2009, de 2 d'octubre, del Consell, pel qual es crea un col·legi d'Educació Infantil i Primària a Vilamarxant, per desglossament del Col·legi d'Educació Infantil i Primària Horta Major.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11350


Data del document
:   02-10-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament

DECRET 155/2009, de 2 d'octubre, del Consell, pel qual es crea un col·legi d'Educació Infantil i Primària a Vilamarxant, per desglossament del Col·legi d'Educació Infantil i Primària Horta Major. [2009/11415]  
La Direcció Territorial d'Educació de Valencia i la Direcció General d'Ordenació i Centres Docents han emés un informe proposta perquè es cree un nou centre docent a Vilamarxant per a atendre la demanda de places escolars d'Educació Infantil i Primària a l'esmentada localitat. El nou centre escolar es crearà per desglossament del Col·legi d'Educació Infantil i Primària Horta Major.  
L'Ajuntament de Vilamarxant, segons acord adoptat en la sessió plenària de 30 de novembre de 2007, va posar a disposició de la Conselleria d'Educació una parcel·la de 5.368,50 m² per a la construcció d'un edifici escolar. Estes actuacions es porten a terme en el marc de col·laboració establit en la disposició addicional quinzena 4) de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències establides en la normativa per la qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 2 d'octubre de 2009,  
DECRETE  
Article 1  
Es crea, per desglossament del Col·legi d'Educació Infantil i Primària Horta Major, codi 22422925, el centre docent següent:  
Província: València.  
Municipi: Vilamarxant.   
Codi: 99409980.  
Denominació: Col·legi d'Educació Infantil i Primària núm. 2.  
Domicili: c/ Antonio Ibáñez Albalat, 2.   
Titular: Generalitat.  
Composició: 3 unitats d'Educació Infantil i 6 d'Educació Primària.  
Capacitat: 75 places escolars d'Educació Infantil i 150 d'Educació Primària.  
Article 2  
1. El nou centre escolar iniciarà les activitats en el curs escolar 2009/10.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Ensenyament en Valencià (PEV).  
3. El centre disposarà dels llocs de treball de mestre de les especialitats següents:  
a) 4 Educació Infantil.  
b) 6 Educació Primària.  
c) 1 Idioma estranger, Anglés.  
d) 1 Educació Física.  
e) 1 Música.  
f) 1 Pedagogia Terapèutica.   
Article 3  
1. El Col·legi d'Educació Infantil i Primària Horta Major estarà configurat amb 6 unitats d'Educació Infantil i 12 d'Educació Primària.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
a) 8 Educació Infantil.  
b) 12 Educació Primària.  
c) 1 Idioma estranger, Anglés.  
d) 1 Idioma estranger, Francés.  
e) 2 Educació Física.  
f) 1 Música.  
g) 2 Pedagogia Terapèutica.   
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de València nomenarà l'equip directiu del centre de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària aprovat pel Decret 233/1997, de 2 de setembre, del Consell.  
Tercera   
Es faculta el conseller d'Educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2009/10, excepte pel que fa al nomenament de l'equip directiu, supòsit en què produirà efectes a partir de l'1 de juliol de 2009.  
València, 2 d'octubre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN